दैआनो जिबिनि जिउ ৷ दैनि थाखायनो बहाबा जुजिलायनोबो गोनां जायो ৷ मुलुगनि खाव ब्रैनि खाव थाम बाहागोआनो दै ৷ अब्लाबो मुलुगनि गोबां जायगायाव थोबथिंसे दैनि थाखाय आंखालाव गोग्लैनानै खाराव-माराव जानो गोनां जायो ৷नाथाय बे दैखौ लानानैबो आथिखालाव गोबां फालांगि खालामनो हानाय जाबाय ৷ गोगगो दैआनो जाबाय मोजां सावस्रिनि गुदि ৷ बे नोजोरखौ लानानैनो टंला जालुकबारिनि रमेश बर’ आरो मिनु बर’नि गेजेर फिसाज्ला गौतम बर’आ सुबुंनि मोजां सावस्रिखौ लाखिनो थाखाय मोनसे थेलेब- लेब दैनि दारिमिन गायसनदों ৷